А на Міншчыне сваю акцыю “Нашы сэрцы — дзецям” (складовая частка Рэспубліканскай акцыі “Нашы дзеці”) пачало абласное аддзяленне Беларускага дзіцячага фонду. Першы візіт і першы святочны канцэрт былі арганізаваны ў аддзяленні афтальмалогіі, кардыялогіі, пульманалогіі і лор-аддзяленні Мінскай абласной дзіцячай клінічнай бальніцы, што ў аграгарадку Лясны. Канцэрт аддзяленню фонду дапамаглі зладзіць юныя артысты з ансамбля “Пралеска” Мінскага дзяржаўнага палаца дзяцей і моладзі, а сабраць падарункі — айчынныя і замежныя спонсары. 154 дзіцяці атрымалі падарункі ў першы дзень акцыі, усяго ж абласное аддзяленне дзіцячага фонду падрыхтавала 1800 падарункаў на 10 тысяч рублёў.